KOMISIJOS REGLAMENTAS (EB) Nr. 598/2005
2005 m. balandžio 18 d.
dėl pasiūlymų pateiktų dėl visiškai nulukštentų plikytų ilgagrūdžių B ryžių eksporto į kai kurias trečiąsias šalis pagal Reglamente (EB) Nr. 2032/2004 numatytą konkursą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1), ypač į jo 14 straipsnio 3 dalį,
kadangi:
(1)
Komisijos reglamentu (EB) Nr. 2032/2004 (2) pradėtas konkursas dėl ryžių eksporto grąžinamosios išmokos.
(2)
Komisijos reglamento (EEB) Nr. 584/75 (3) 5 straipsnyje numatyta, kad atsižvelgdama į pateiktus pasiūlymus Komisija Reglamento (EB) Nr. 1785/203 26 straipsnyje numatyta tvarka gali nuspręsti neskelbti konkurso laimėtojo.
(3)
Atsižvelgiant visų pirma į Reglamento (EB) Nr. 1785/2003 14 straipsnio 4 dalyje išvardytus kriterijus, nereikėtų nustatyti didžiausios grąžinamosios išmokos.
(4)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Pasiūlymai, pateikti nuo 2005 m. balandžio 11-14 d. pagal Reglamente (EB) Nr. 2032/2004 numatytą konkursą dėl grąžinamosios išmokos už visiškai nulukštentų ilgagrūdžių B ryžių eksportą į kai kurias trečiąsias šalis, yra nesvarstomi.
2 straipsnis
Šis reglamentas įsigalioja 2005 m. balandžio 19 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. balandžio 18 d.